b'\n_START_ARTICLE_\nHorton Foote\n_START_PARAGRAPH_\nHorton Foote (14. maaliskuuta 1916 \xe2\x80\x93 4. maaliskuuta 2009) oli yhdysvaltalainen n\xc3\xa4ytelm\xc3\xa4kirjailija ja k\xc3\xa4sikirjoittaja. H\xc3\xa4nen tunnetuimpia elokuvak\xc3\xa4sikirjoituksiaan ovat Kuin surmaisi satakielen (1962), Polttava maa (1965) ja Hiiri\xc3\xa4 ja ihmisi\xc3\xa4 (1992)._NEWLINE_Foote syntyi Whartonissa, Texasissa. H\xc3\xa4n voitti kaksi Oscar-palkintoa vuosina 1963 ja 1984, yhden Pulitzerin vuonna 1995 ja yhden Emmyn vuonna 1997. _NEWLINE_Footen alkuper\xc3\xa4inen haave oli p\xc3\xa4\xc3\xa4st\xc3\xa4 n\xc3\xa4yttelij\xc3\xa4ksi, mutta jo pian h\xc3\xa4nen Broadway-debyyttik\xc3\xa4sikirjoituksensa Only the Heart (1944) julkaisun j\xc3\xa4lkeen k\xc3\xa4vi ilmi, ett\xc3\xa4 h\xc3\xa4nen lahjansa olivat ennemminkin kirjoittamisessa. Foote oli naimisissa Lillian V. Footen kanssa, kunnes t\xc3\xa4m\xc3\xa4 kuoli 5. elokuuta 1992. Footella oli nelj\xc3\xa4 lasta. _NEWLINE_Footelle my\xc3\xb6nnettiin vuonna 2000 National Medal of Arts. H\xc3\xa4n oli Kristillisen tieteen j\xc3\xa4sen.'